en en de en en en sw jv en de en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de zh gu en gu en gu en gu gu gu gu gu gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Fossil park in kutch where founded 176 million years old tree
ગુજરાતના આ દરિયા કાંઠે બનાવાયો છે પાર્ક, જ્યાં છે 16 કરોડ વર્ષ જૂના વૃક્ષના અશ્મિઓ
divyabhaskar.com | Jun 01, 2017, 19:17 PM IST
અમદાવાદઃઆજે કચ્છનું નામ લેતાં જ આપણા મોંઢે રણ મહોત્સવ, સફેદ રણ, ભૂંગા, કચ્છી કારીગરી, માંડવી જેવો જાણીતો બીચ, ભુજિયો ડુંગર, લખપત, માધાપર જેવું એશિયાનું સૌથી ધનિક ગામ કે પછી ધોળાવીરા જેવી પુરાતત્વિય વિરાસત આવી જતી હોય છે, પરંતુ એ સિવાય પણ ઘણી બધી ઐતિહાસિક અને સાંસ્કૃતિક તથા સૌંદર્યથી ભરપૂર સ્થળો અને વિરાસતો કચ્છ પોતાના ગોદમાં સમાવીને બેઠું છે.
વાત ધોળાવીરાની જ કરવામાં આવે તો ધોળાવીરાથી 10 કિ.મી દૂર ખડીર બેટ આવેલું છે, જ્યાં એક પાર્ક બનાવવામાં આવ્યો છે, ફોસિલ પાર્ક. વન વિભાગ દ્વારા બનાવાયેલા આ પાર્કમાં 16 કરોડ વર્ષ જૂના વૃક્ષના થડના અશ્મિઓ રાખવામાં આવ્યા છે, જેને નિહાળવા માટે ભારતભરમાંથી પ્રવાસીઓ આ સ્થળે આવે છે અને આ ઐતિહાસિક વિરાસતને પોતાની યાદોમાં સંગ્રહિત કરે છે. આ પાર્કને કચ્છનો એક જુરાસિક પાર્ક પણ કહેવામાં આવે છે.
2006-07ના સમયગાળા દરમિયાન અહીંના એક ગાર્ડે અશ્મિવૃક્ષ શોધ્યું હતું, જેને પરિક્ષણ અર્થે વડોદરા યુનિવર્સિટીમાં મોકલવામાં આવ્યું હતું. જ્યારે ત્યાં પરિક્ષણ કરવામાં આવ્યું ત્યારે જાણવા મળ્યું કે આ કોઇ સામાન્ય વૃક્ષ નહીં પરંતુ એક વિસરાય ગયેલા ઇતિહાસનું સાક્ષી છે, આ વૃક્ષ 16 કરોડ વર્ષ જૂના એશિયા ખંડના પ્રાચિન વૃક્ષોમાનું એક છે. ત્યારબાદ આ સ્થળને સંરક્ષિત જાહેર કરવામાં આવ્યું અને તેને સુરક્ષિત કરવામાં આવ્યું, તેમજ આ સ્થળને અશ્મિ પાર્ક ધોળાવીરા નામ આપવામાં આવ્યું. હાલ આ સ્થળ એક પ્રવાસન સ્થળ તરીકે ઉભરી રહ્યું છે અને પ્રવાસીઓ જ્યારે કચ્છના પ્રવાસે હોય કે પછી ધોળાવીરાને નિહાળવા આવે ત્યારે ચોક્કસપણે આ સ્થળની મુલાકાત લે છે.
અહીંથી મળેલા વૃક્ષના થડના બે અશ્મિઓ 16 કરોડ વર્ષ જૂના, 8થી 10 મીટર લાંબા અને અડધાથી એક મીટરની પહોળાઈ ધરાવતા છે, જેની ફરતે તારની જાળી બાંધીને રાખવામાં આવી છે. નજીકમાં કાચના એક બંધ કબાટમાં નાના નાના અશ્મિઓને મૂકવામાં આવ્યા છે.
આગળની સ્લાઇડ્સમાં વાંચોઃ કઇ રીતે કરાય છે અશ્મિઓનું વય નિર્ધારણ?
કઇ રીતે કરાય છે અશ્મિઓનું વય નિર્ધારણ?
અશ્મિઓ અને ખડકોના વય નિર્ધારણ માટેની ટેક્નિ‌કો ભૌતિકશાસ્ત્ર આધારિત છે. આ ટેક્નિ‌ક રેડિયોએક્ટિવ એટલે કે, કિરણોત્સર્ગી વય નિર્ધારણ પદ્ધતિથી ઓળખાય છે. જેના આધારે કચ્છના ખડીરમાં આવેલ આ પાર્કના અશ્મિઓની ઉંમર 16 કરોડ એટલે કે, ૧૮ બિલિયન વર્ષની હોવાનું અહીં માહિ‌તી માટે મુકાયેલાં ર્બોડ પરણી જાણી શકાય છે.
કચ્છ એક જુરાસિક પાર્ક
અશ્મિવૃક્ષની સમીપે રાજ્ય વનવિભાગે પ્રવાસીઓની માહિ‌તી માટે મૂકેલાં નિદર્શન ર્બોડ પર કચ્છ એક જુરાસિક પાર્કના સંદર્ભે લખ્યું છે કે, કચ્છમાંથી મળી આવેલા ડાયનાસોર અને તેના સમકાલિન અન્ય પ્રાણીઓ અને વનસ્પતિઓના જીવાશ્મિીઓ સાથે સંકળાયેલા અનેક વિગતોથી પૃથ્વીની ઉત્પતિ, સજીવોની ઉત્ક્રાંતિ, ડાયનાસોરના કદના પ્રાણીઓનું મહાવિલોપન તથા અર્વાચીન યુગ સુધી પૃથ્વી પર રહેલા સસ્તાનોના પ્રભુત્વના પ્રમાણોના આધારે કચ્છને જુરાસિક પાર્કને ગણી શકાય છે.
(Gujarat Ni Gupshup Gujarati News) સાથે જોડાયેલા અન્ય (Gujarat Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Fossil park in kutch where founded 176 million years old tree
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.